# วิทยาลัยสงฆ์บุรีรัมย์
วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัยhttps://www.watprayoon.com/main.php?url=news_view&id=697&cat=B&table=news  ตั้งอยู่ที่ 281 หมู่ที่13 (เขากระโดง) ถนนบุรีรัมย์-ประโคนชัย  ตำบลเสม็ด  อำเภอเมืองบุรีรัมย์ จังหวัดบุรีรัมย์ 31000
เบอร์โทรศัพท์ 044637261  เป็นวิทยาลัยสงฆ์ ในสังกัดมหาวิทยาลัยมหาจุฬาลงกรณราชวิทยาลัย   สถาบันอุดมศึกษาในกำกับของรัฐบาล ในการกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม

ประวัติความเป็นมา

เมื่อปี พ.ศ. 2542 คณะสงฆ์จังหวัดบุรีรัมย์  ภายใต้การนำของ พระราชปริยัตยาลังการ (วิชัย ฐิตาจาโร) เจ้าคณะจังหวัดบุรีรัมย์ (ในขณะนั้น) ได้มีมติเห็นชอบให้ดำเนินการขอขยายห้องเรียน หลักสูตรพุทธศาสตรบัณฑิต สาขาวิชาพระพุทธศาสนาจากมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ มาดำเนินการจัดการเรียนการสอน ณ วัดพระพุทธบาทเขากระโดง จังหวัดบุรีรัมย์ เพื่อขยายการให้บริการทางการศึกษาแก่พระสังฆาธิการและพระภิกษุสามเณร ในระดับอุดมศึกษาให้กว้างขวางยิ่งขึ้น และส่งเสริมพัฒนาการศึกษาของคณะสงฆ์ในระดับท้องถิ่นให้มีความรู้ความสามารถในด้านวิชาการทางพระพุทธศาสนาและศาสตร์แขนงอื่นๆ ที่นอกเหนือไปจากการศึกษาพระปริยัติธรรมแผนกธรรม/แผนกบาลีที่มีอยู่แล้วเพื่อที่จะได้นำไปพัฒนาสังคมประเทศชาติและพระพุทธศาสนาต่อไป โดยมีวัตถุประสงค์  ดังนี้

 เพื่อพัฒนาด้านศักยภาพและสนองความประสงค์ของคณะสงฆ์จังหวัดบุรีรัมย์
 เพื่อพัฒนาทรัพยากรมนุษย์ให้เป็นทรัพยากรที่มีคุณภาพของคณะสงฆ์และสังคม
 เพื่อเป็นแหล่งศึกษาค้นคว้าวิจัย วิชาการทางพระพุทธศาสนาในระดับสูงและเป็นสถานศึกษาในระดับอุดมศึกษาของคณะสงฆ์จังหวัดบุรีรัมย์
 เพื่อให้บุคลากรในองค์กรท้องถิ่นได้มีส่วนร่วมในการดำเนินกิจกรรมทางการศึกษาระดับอุดมศึกษา อันเป็นการขยายโอกาสทางการศึกษาให้ทั่วถึงแก่ผู้ต้องการโอกาสทางการศึกษา

มหาวิทยาลัยมหาจุฬาลงกรณราชวิทยาลัย โดยความเห็นชอบของสภาวิชาการ และโดยอนุมัติของสภามหาวิทยาลัย ได้ขยายระดับการศึกษาสู่จังหวัดบุรีรัมย์ ตามหลักสูตรพุทธศาสตรบัณฑิต สาขาวิชาพระพุทธศาสนา (คณะพุทธศาสตร์) ณ วัดพระพุทธบาทเขากระโดง ตำบลเสม็ด อำเภอเมืองบุรีรัมย์ จังหวัดบุรีรัมย์ ตั้งแต่ปีการศึกษา 2543 เป็นต้นมา มีสถานภาพเป็นโครงการขยายห้องเรียน มีชื่อตามข้อบังคับของมหาวิทยาลัยว่า  "โครงการขยายห้องเรียนมหาวิทยาลัยมหาจุฬาลงกรณราชวิทยาลัย  วิทยาเขตสุรินทร์ วัดพระพุทธบาทเขากระโดง จังหวัดบุรีรัมย์"   โดยได้จัดการศึกษาเจริญก้าวหน้ามาเป็นลำดับ ต่อมาในปี พ.ศ. 2543 ได้รับอนุมัติจัดตั้งจากสภามหาวิทยาลัยมหาจุฬาลงกรณราชวิทยาลัย  ยกฐานะขึ้นเป็นวิทยาลัยสงฆ์บุรีรัมย์ เมื่อคราวประชุมสภามหาวิทยาลัย ครั้งที่ 3/2543  ในวันพฤหัสบดีที่ 29 เมษายน พ.ศ. 2553  และสำนักเลขาธิการนายกรัฐมนตรี ได้ประกาศในราชกิจจานุเบกษาเล่ม 127 ตอนที่ 109 ง หน้า 329  ลำดับที่ 218 ลงวันที่ 19 เดือน กรกฎาคม 2553 ส่งผลให้  "วิทยาลัยสงฆ์บุรีรัมย์" ข้อกำหนดมหาวิทยาลัยมหาจุฬาลงกรณราชวิทยาลัย เรื่อง การจัดตั้งวิทยาลัยสงฆ์บุรีรัมย์ พุทธศักราช 2553  ตามหลักฐานที่ปรากฏในราชกิจจานุเบกษา เล่มที่ 127 ตอนที่ 109 ง ประกาศเมื่อ 15 กรกฎาคม พ.ศ. 2553 หน้า 329 http://www.ratchakitcha.soc.go.th/DATA/PDF/2553/D/109/329.PDF มีสถานภาพเป็นส่วนงานของมหาวิทยาลัยมหาจุฬาลงกรณราชวิทยาลัย ตามมาตรา 8 (8)  แห่งพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. 2540 ซึ่งเป็นมหาวิทยาลัยในกำกับของรัฐและเป็นนิติบุคคล  มีวัตถุประสงค์เพื่อให้การศึกษา วิจัย ส่งเสริมและให้บริการทางวิชาการพระพุทธศาสนาแก่พระภิกษุ สามเณร และคฤหัสถ์ รวมทั้งการทะนุบำรุงศิลปวัฒนธรรม

 ทำเนียบผู้อำนวยการวิทยาลัยสงฆ์บุรีรัมย์ 
 ลำดับ  รูป  รายนาม / สมณศักดิ์ ดำรงตำแหน่ง  ถึง 1  100pxพระราชปริยัตยาลังการ (วิชัย ฐิตาจาโร)      พ.ศ.2543  พ.ศ.2553  2    พระครูปริยัติภัทรคุณ (เสนอ สิริภทฺโท)  พ.ศ.2553   พ.ศ.2558          3    พระศรีปริยัติธาดา (ทองสา ฐานิสฺสโร)คำสั่งมหาวิทยาลัยมหาจุฬาลงกรณราชวิทยาลัย ที่ 47/2567 เรื่องแต่งตั้งผู้อำนวยการวิทยาลัยสงฆ์บุรีรัมย์ แต่งตั้งให้พระศรีปริยัติธาดา,ผศ.,ป.ธ.9 (ทองสา ฐานิสฺสโร) ดำรงตำแหน่งเป็น ผู้อำนวยการวิทยาลัยสงฆ์บุรีรัมย์ ทั้งนี้ตั้งแต่วันที่ 1 พฤษภาคม พ.ศ. 2567 เป็นต้นไป  สั่ง ณ วันที่ 27 เมษายน พ.ศ. 2567 (ลงนาม) พระพรหมวชิราธิบดี นายกสภามหาวิทยาลัยมหาจุฬาลงกรณราชวิทยาลัย  พ.ศ. 2558  ปัจจุบัน

สาขาวิชาที่เปิดสอน
ประกาศนียบัตร
 ประกาศนียบัตรบริหารกิจการคณะสงฆ์ (หลักสูตรพัฒนาศักยภาพพระสังฆาธิการ)
ปริญญาตรี
 สาขาวิชารัฐศาสตร์
 สาขาวิชาพระพุทธศาสนา
 สาขาวิชาการสอนภาษาไทย
 สาขาวิชาการสอนภาษาอังกฤษ
 สาขาวิชาสังคมศึกษา
 สาขาวิชาจิตวิทยาและการแนะแนว

ปริญญาโท
 พุทธศาสตรมหาบัณฑิต สาขาวิชาปรัชญา
 พุทธศาสตรมหาบัณฑิต สาขาวิชาพระพุทธศาสนา
ผู้มีคุณูปการต่อวิทยาลัยสงฆ์บุรีรัมย์
 พระพรหมวชิรโมลี (ทองอยู่ ญาณวิสุทฺโธ) อดีตรองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตสุรินทร์,อดีตผู้สนับสนุนโครงการขยายโอกาสทางการศึกษาระดับอุดมศึกษาแก่คณะสงฆ์จังหวัดบุรีรัมย์,อดีตผู้อุปถัมภ์การศึกษาโครงการขยายห้องเรียนมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ วัดพระพุทธบาทเขากระโดง จังหวัดบุรีรัมย์
 พระราชปริยัตยาลังการ (วิชัย ฐิตาจาโร) ผู้สถาปนาวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
 พระธรรมวชิรสุตาภรณ์ (สุพจน์ โชติญาโณ) ประธานคณะกรรมการสถานศึกษาประจำวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
 พระสุนทรธรรมเมธี (สุเทพ อาสโภ) ผู้อุปถัมภ์การศึกษาวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
 พระมงคลสุตกิจ (บุญถิ่น ปุญฺญสิริ) ป.ธ.7 ผู้อุปถัมภ์การศึกษาวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
 พระครูสัจจานุรักษ์ (เที่ยง ปภงฺกโร) อดีตเจ้าอาวาสวัดพระพุทธบาทเขากระโดง,อดีตเจ้าคณะตำบลเสม็ด อำเภอเมืองบุรีรัมย์ จังหวัดบุรีรัมย์,อดีตผู้อุปถัมภ์การศึกษาโครงการขยายห้องเรียนมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ วัดพระพุทธบาทเขากระโดง จังหวัดบุรีรัมย์